**Ulf Hjalmar Ed Kristersson** (fødd 29. desember 1963) er ein svensk politikar, siviløkonom og forfattar. Han har sidan den 18. oktober 2022 vore statsminister i Sverige. Tidlegare var han sosialforsikringsminister frå 2010 til 2014.

Bakgrunn
--------

Kristersson er son av økonom Lars Kristersson (1938-2015) og adjunkt Karin Kristersson (fødd Axelsson 1938). Han vart fødd i Lund, og budde der fram til han vart fem år. Han vaks opp i Torshälla utanfor Eskilstuna.

Kristersson fullførte vidaregåande skule utdanninga i Eskilstuna i 1983. Han utførte dernest verneplikten som troppssjef i Enköping frå 1983 til 1984. Han fór seinare til Uppsala for å studera forretningsøkonomi og samfunnsøkonomi på universitet i Uppsala, der vart han uteksaminert i 1992. I løpet av studiet var han òg aktiv i Södermanlands-Nerikes Nation, og var mellom anna programsekretær. I mai 2013 vart han æresmedlem i Nationen.

Kristersson er busett i Strängnäs, og har vore gift med Birgitta Ed sidan 1991. Paret har tre døtrer saman, alle adoptivborn frå Kina. Birgitta har arbeida som PR-konsulent, men byrja i 2018 på ei utdanning for å verta prest.

Kristersson var marknadsføringsleiar for Timbro Publisher frå 1995 til 1998, parallelt med dette arbeidde han som riksdagsmedlem i riksdagen. I 1994 lanserte han boka *Non-working Generation*. I boka argumenterte han mot den svenske modellen og velferdsstaten, som han samanlikna med apartheid, og meinte at folk vart pressa inn i passivitet.

Ulf Kristersson arbeidde i perioden frå 2000 til 2002 som kommunikasjonsdirektør for IT-firmaet Connecta i Stockholm.

Kristersson var styreleiar i Adoptionscentrum frå 2003 til 2005.

Politikk
--------

Kristersson var sosialforsikringsminister i Fredrik Reinfeldts regjering frå 2010 til 2014.

 

Den 1. september 2017 annonserte Kristersson at han ynskja å taka over etter Anna Kinberg Batra som partileiar for Moderaterna. Den 21. september 2017 vart han nominert av valkomitéen som den nye partileiaren, og den 1. oktober 2017 tiltredde han i stillinga som partileiar.

Kristersson under Almedalsveka i Visby, 2019.
Ulf Kristersson på talarstolen i Riksdagen under regjeringskrisa i 2021.
Den 18. oktober 2022 vart han teken i eid som statsminister i Sverige. Han leier ei koalisjonsregjering med partiet hans Moderaterna, Kristdemokraterna og Liberalerna, i tillegg til Sverigedemokraterna som støtteparti.

Kjelder
-------

1. ↑  Nyheter, S. V. T. (11. august 2022). «Sverige får en ny regering». *SVT Nyheter* (på svensk).
2. 1 2 3 4 5  "CV: Ulf Kristersson". *moderaterna.se*. Besøkt 10. september 2018.
3. ↑  «Född i Lund, gillar Kent, gjort milen på 43.04. Här är allt du inte visste om Ulf Kristersson».
4. ↑  "Birgitta Eds liv". *Expressen*. Besøkt 10. september 2018.
5. ↑  "Tidslinje: Det här är Ulf Kristersson". Sydsvenskan. Besøkt 7. august 2018.
6. ↑  Di (1. september 2017). «Kristersson kandiderar till M-ledare» (på svensk). Di.se.
7. ↑  "Ulf Kristersson föreslås bli ny M-ledare". *Aftonbladet*. Besøkt 21. september 2017.
8. ↑  «Ny regjering i Sverige klar». NRK. 18. oktober 2022. Henta 24. januar 2023.

* *Denne artikkelen byggjer på «Ulf Kristersson» frå Wikipedia på bokmål, den 23. september 2022.*

Bakgrunnsstoff
--------------

* «CV Ulf Kristersson». Regeringskansliet. 7. november 2022.

|  |  |
| --- | --- |
| Autoritetsdata | 
* WorldCat
* BIBSYS
* Store norske leksikon
* VIAF
* LCCN
* ISNI
* LIBRIS

 |